PORTRETIRANJE LIKA – 28. rujna 2020.

Dokažite tvrdnje.

1. Đuro Andrijašević nadareni je intelektualac (počinje studirati pravo u Beču, ali odustaje nakon intimne krize zbog grijeha tjelesne ljubavi sa Zorom) i umjetnik (književnik, glazbenik), ali pasivan, depresivan i preosjetljiv.
2. Njegov književni talent vidljiv je još u djetinjstvu i u gimnazijskim danima (objavljuje u književnom časopisu Vijenac, a na 3. godini sveučilišta počinje svirati glasovir)
3. Njegov odnos prema ženama određuje prvi doživljaj tjelesnosti u djetinjstvu (kakao reagira? – doživljava žene kao majke i kao ideal čiste ljubavi pa je intimni odnos sa Zorom Marakovom značio rasap te slike, smatra se nedostojnim života , svjesno traži način da se ponizi: samokažnjavanje ga čini očajnim te on psihički i materijalno propada, nalazi smirenje u alkoholu).
4. Povezuje ljubav i književnost - odnosi sa ženama obilježeni su književnim djelima (npr. sa Zorom u Kraljevici će čitati pjesme, s Verom u Zagrebu razgovara o Tolstoju, učiteljica Darinka u Senju potaknut će ga da vodi dramsku družinu i bude redatelj na predstavi i ona će ga upoznati s mladom Minkom koja se u njega i zaljubila)
5. Preispituje svoje postupke, stvara projekcije tuđih reakcija na svoje postupke (objavit će da mu trebaju 2-3 godine za završetak ispita, a što ako Hrabarovi vrate obvezu i udaju ju za nekog drugoga).
6. Njegov je život obilježen bijegom u obliku gradacije: od odgovornosti, od intime, od razrješavanja odnosa, od sebe od života.
7. Pasivan je, dopušta da mu drugi kroje sudbinu (npr. Verina majka traži da prestane dopisivanje dok on ne završi studij, fizički ga bole njezine riječi i samo želi pobjeći od tog trenutka). Jedino što svakodnevno kupuje srećke. Kao da čeka sudbonosno razrješenje svoje situacije.
8. Sklon je samoanalizi - u analizi svojih postupaka često ima proturječne misli (čas misli da je on svemu kriv, a čas kako će sve biti dobro i pozitivno).
9. Na njegovo raspoloženje utječu zbivanja u prirodi (bura mu daje nadljudsku snagu na početku kad je došao u Senj, snijeg na Badnjak – osjeća kako ga zatrpava i zatrpat će ga uskoro, dodir s morem znači da mora pobjeći i nestati, svršiti svoj život, njegov je život bijeg: od ljudi, sitnih prilika, sebe).
10. Utjecaj sredine na njegovo fizičko i psihičko propadanje vidljivo je u Senju gdje je radio kao pripravnik i predavao psihologiju. (sukob s ravnateljem oko metoda njegova rada, sukob s malograđanskom sredinom koja ga osuđuje jer je napisao kazališni komad Revolucija u Ždrenju, u kojem su se mnogi prepoznali tako da je dobio ukor, a uskoro i otkaz jer nije položio profesorski ispit, a saznaje da se Vera udala. Počinje s boriti s groznicom, halucinacijama, bijedom jer nema ni za stan ni za hranu, fizički je ovisan o alkoholu.
11. Odnos s Lukačevskim – osobenjak u senjskoj sredini, pokorio se sredini, ali se nije priviknuo na tu ustajalu, učmalu bezvrijednu okolinu. Melankolično je ciničan: strašno mirno govori o propadanju svih ljudi posvećenih profesorskom zvanju kad dođu u provinciju. On zapravo Đuru izaziva istinom (kad je izjavio da će se na kraju vjenčati s bogatom Minkom, on ga izaziva na dvoboj.)
12. Odnos s Tošom – prijatelj iz srednjoškolskih dana, učitelj u Zdencima. Aktivan život s obitelji, pun životnog aktivizma. Kod njega Đuro liječi svoju dušu i svoje živce. Njemu je napisao oproštajno pismo.

POVEZANOST S DRUGIM LIKOVIMA

Šenoa: Lovro iz pripovijetke *Prijan Lovro*

Ante Kovačić: Ivica Kičmanović romana *U registraturi*

* Žrtve svojega karaktera: sve su pasivni junaci, inteligentni mladići iz manje sredine, provincije, talentirani, od njih se mnogo očekuje, ali nisu ispunili očekivanja okoline, a i sami su sebe razočarali. Lovro nije postao svećenik, doveo obitelj do propasti, Ivica nije završio za pravnika u Zagrebu, postao je žrtva bezumne ljubavi prema fatalnoj Lauri koja je određivala njegove postupke, Đuro je duhovno i materijalno propao. Svi su tragično skončali život. Lovro si je prerezao grkljan, Ivica je izgorio u registraturi, dok se Đuro utopio.